Zápisnica zo zasadnutia Grantovej komisie
dňa  19.3.2018

prítomní:  
Členovia komisie: 
Ing. arch. Lucia Štasselová, PaedDr. Mária Barancová, MVDr. Marián Gajdoš, Dr. Pavol  Jusko, Ing. Peter Turlík, Mgr. Petra Palenčárová, Ing. Martin Patoprstý
Zapisovateľka:
 Mgr. Eva Pindjáková 

Program:

1.	Otvorenie 
2.	Materiál na rokovanie miestneho zastupiteľstva – Návrh oznámenia o predkladaní žiadostí o dotácie na rok 2018 
3.	Workshop 2018 – grantová výzva na rok 2018
4.	Plnenie uznesení a úloh z predošlého zasadnutia GK
-	zabezpečenie riadneho chodu spracovania grantového programu na rok 2018 (MVDr. Marián Gajdoš)
-	písomné stanovisko kontrolóra a právneho oddelenia, či môže GK dať na schválenie MZ Dotačnú výzvu (MVDr. Marián Gajdoš)
-	písomné stanovisko kontrolóra, či honoráre sú akceptovateľné z hľadiska VZN č. 7/2015 o poskytovaní finančných dotácii a grantov z rozpočtu MČ
5.	Rôzne
6.	Záver

k  bodu 1:  
Otvorenie
Rokovanie komisie viedla predsedníčka Grantovej komisie (ďalej len GK) PaedDr. Barancová. Privítala členov komisie a následne si odsúhlasili program rokovania.

k bodu 2: 
Materiál na rokovanie miestneho zastupiteľstva – Návrh oznámenia o predkladaní žiadostí o dotácie na rok 2018 
Predsedníčka GK PaedDr. Mária Barancová po konzultácii s p. Furínom navrhla dve možnosti:
1.	neodsúhlasiť žiadnu dotáciu, z dôvodu, že GK nemá odsúhlasené žiadnu filozofiu, mustru, kritéria na hodnotenie žiadosti o dotáciu;
2.	vyhodnotiť žiadosti o granty na rok 2018, zistiť zostatok financií a následne vyhlásiť ďalšiu buď grantovú výzvu alebo dotačný oznam.

MVDr. Marián Gajdoš navrhoval odčleniť nejaké finančné prostriedky na dotácie a ostatné rozdeliť na granty cez výzvu.
Mgr. Petra Palenčárová navrhla dotácie bez pravidiel neodsúhlasiť, najskôr odsúhlasiť pravidlá pre dotáciu, vyčleniť presnú sumu na dotácie a následne ich schvaľovať.
Ing. Martin Patoprstý súhlasí s návrhom predsedníčky PaedDr. Márie Barancovej.     
Ing. arch. Lucia Štasselová navrhla nepodporiť dotácie pokiaľ nie sú určené presné pravidlá s výnimkou žiadostí, ktoré v čase, keď boli podávané, rešpektovali všetky pravidlá a potrebné termíny a je z môjho pohľadu neprípustné meniť pravidlá v rozbehnutom procese. Preto sa domnievam, že komisia by sa mala takýmito žiadosťami zaoberať, bez ohľadu na to, aké má plány v budúcnosti.
PaedDr. Mária Barancová reagovala na Ing. arch. Luciu Štasselovú, a to dotáciami sme sa zaoberali a od septembra boli odsúvané, pretože sme  pociťovali absenciu transparentných pravidiel vychádzajúcich zo VZN, podľa ktorých by sme mali rozhodnúť. Poskytovať dotácie v takej vysokej sume bez nejasných a nejednotných pravidiel považujem za nezodpovedný prístup. Je absurdné z môjho pohľadu poskytovať granty v oveľa menšej sume za prísnejších pravidiel a dotácie v oveľa vyššej sume bez nejednotného názoru na proces ich poskytovania.
Ing. Peter Turlík navrhuje po vyhodnotení grantov vrátiť sa ku dotáciám po zistení zostatkovej sumy po rozdelení grantov.

Vzhľadom na krátkosť času sa GK dohodla na ďalšom stretnutí dňa  28.3.2018, na ktorom bude pokračovať v rokovaní.

k  bodu 3:  
Workshop 2018 – grantová výzva na rok 2018
Workshop na tému Grantová výzva na rok 2018 sa konal vo veľkej zasadačke MÚ. Členovia GK odprezentovali svoju časť podľa rozdeľovníka:
p. Barancová – filozofia grantového systému
p. Palenčárová – štruktúra žiadosti
p. Patoprstý – Pozor na povinné a nepovinné prílohy.
p. Štasselová - Ako dobre napísať projekt.
p. Gajdoš – Ako postupovať pri vyúčtovaní grantov. 
p. Jusko – Čo sú oprávnené a neoprávnené položky v rozpočte.

Zúčastnení záujemcovia o workshop následne kládli otázky. Ing. Peter Turlík odpovedal aj za pomoci ostatných členov GK.
Občania mimoriadne ocenili prístup GK sprostredkovania informácií k vypracovávaniu grantových  projektov prostredníctvom workshopu, čím získali veľmi cenné informácie a praktický návod k príprave k žiadosti o grant. 

k bodu 4: 
Plnenie uznesení a úloh z predošlého zasadnutia GK
V tomto bode bude GK pokračovať v rokovaní na zasadnutí dňa 28.3.2018.

k bodu 5: 
Rôzne
-

k bodu 6:
Záver

Predsedníčka GK poďakovala všetkým zúčastneným a popriala pekný večer.

V Bratislave dňa   03.04.2018

Zapísala: Mgr. Eva Pindjáková v.r.
                                                                                                  PaedDr. Mária Barancová v.r.
          predsedníčka